1999.

1999. (MCMXCIX) bila je uobičajena godina koja je počela u petak po gregorijanskom kalendaru, 1999. godina nove ere i Anno Domini (AD), 999. godina 2. milenija, 99. godina 20. stoljeća i posljednja godina 1990-ih.

Proglašena je Međunarodnom godinom starijih osoba.

 Događaji 
 1. januar – Predstavljena nova valuta euro.
 25. januar – Potres magnitude 6.0 po Richterovoj skali pogodio zapadnu Kolumbiju. Poginulo najmanje 1000 ljudi.
 11. februar – Pluton, planet s nepravilnom orbitom, ponovno postao deveti planet Sunčevog sistema nakon što je 20 godina bio bliži Suncu od Neptuna.
 12. mart – Češka, Mađarska i Poljska se pridružile NATO-u.
 24. mart – NATO započeo zračne napade na Jugoslaviju koja je odbila potpisati mirovni sporazum. To je prvi put da je NATO napao nezavisnu državu.
 24. mart – Poginulo 39 ljudi u požaru u tunelu Mont-Blanc, nakon čega je taj tunel zatvoren na gotovo tri godine.
 1. april – Nunavut, domovina Inuita, postala treća kanadska savezna teritorija odvojivši se od Sjeverozapadnih teritorija.
 2. april
 Avioni NATO-a bombardirali centar Beograda, prvi put od početka zračnih napada na ciljeve u SR Jugoslaviji 24. marta.
 Vlasti u Beogradu preuzele nezavisni radio B92.
 3. maj – Tornado kategorije F5 pogodio Oklahoma City ubivši 38 ljudi. Najjači zabilježeni tornado.
 7. maj – NATO-ov avion zabunom bombardirao kinesku ambasadu u Beogradu. Poginula 3, a ranjeno 20 službenika.
 26. maj – Manchester United osvojio Ligu prvaka pobjedivši u finalu Bayern München. Finale je odigrano u Barceloni, a Manchesteru je to bio treći trofej sezone, nakon engleske lige i kupa.
 27. maj – Haaški tribunal optužio Slobodana Miloševića i četvoricu ostalih za ratne zločine i zločine protiv čovječanstva počinjene na Kosovu.
 9. juni – SR Jugoslavija i NATO potpisuju mirovni sporazum. Dan kasnije NATO prekida zračne napade nakon što je Slobodan Milošević pristao povući srpske snage iz Kosova.
 19. juni – Torino dobio domaćinstvo Zimskih olimpijskih igara 2006.
 23. juli – Lansiran Chandra, NASA-in satelit za promatranje svemira u röntgenskom dijelu spektra.
 11. august – Potpuno Pomračenje Sunca u Evropi i Aziji.
 17. august – Više od 17000 poginulih i 44000 ozlijeđenih u potresu magnitude 7.4 koji je pogodio Istanbul i sjeverozapadnu Tursku.
 21. septembar – Potres magnitude 7.6 pogodio središnji Tajvan ubivši oko 2400 ljudi.
 12. oktobar – Prema UN-u, u Sarajevu je rođen Adnan Mević, 6-milijarditi stanovnik Zemljehttp://www.dw.de/jedan-sasvim-poseban-dje%C4%8Dak/a-15498289-1
 31. oktobar – U nesreći egipatskog aviona koji je letio iz New Yorka u Kairo poginulo 217 ljudi. Nesreća se dogodila u blizini otoka Nantucket u američkoj saveznoj državi Massachusetts.
 6. novembar – Rania, kraljica Jordana, posjetila sarajevsko naselje Grbavica, gdje je položila kamen temeljac za izgradnju Jordanskog islamskog centra.
 12. novembar – 845 poginulih i 4948 ozlijeđenih u potresu magnitude 7.2 koji je pogodio grad Düzce i sjeverozapadnu Tursku.
 20. novembar – Kina lansirala prvu svemirsku letjelicu Shenzhou.
 26. novembar – Potres i cunami u Vanuatuu.
 30. novembar – U moru pored istočne obale Kine potonuo je putnički brod, što je preživjelo samo 22 od 302 putnika i člana posade.
 3. decembar – Nakon 81 dana i prijeđenih 5486 kilometara Tori Murden postala prva žena koja je sama preplovila Atlantski okean u čamcu na vesla.
 15. decembar – Velika kišna nevremena pogodila su priobalne regije Venecuele uzrokovavši katastrofalne poplave i odrone tla. Poginulo je otprilike 25000 ljudi, a bez doma ih je ostalo 100000.
 20. decembar – Portugal predao Makao Kini.
 24. decembar – Djelo Mali princ, autora Antoine de Saint-Exupéry, proglašeno za knjigu vijeka u Francuskoj.

 Rođeni 
 Januar
 5. januar – Marthe Kråkstad Johansen, norveška biatlonka
 14. januar – Declan Rice, engleski nogometaš

 Februar 
 18. februar – Miloš Čolić, bosanskohercegovački biatlonac i nordijski skijaš-trkač
 25. februar – Gianluigi Donnarumma, italijanski nogometni golman
 28. februar – Luka Dončić, slovenski košarkaš

 Mart 
 1. mart – Juni Arnekleiv, norveška biatlonka
 3. mart – Sani Čampara, bosanskohercegovački košarkaš
 25. mart – Mikey Madison, američka glumica
 26. mart – Anel Ahmedhodžić, bosanskohercegovački nogometaš

 April 
 Maj 
 8. maj – Džanan Musa, bosanskohercegovački košarkaš
 30.maj – Eddie Nketiah, engleski nogometaš

 Juni 
 4. juni – Domen Prevc, slovenski skijaš-skakač
 9. juni – Mihajlo Čeprkalo, bosanskohercegovački plivač

 Juli 
 August 
 18. august – Eve Bouvard, francuska i od 2023. belgijska biatlonka
 20. august – Elvedina Muzaferija, bosanskohercegovačka alpska skijašica

 Septembar 
 Oktobar 
 Novembar 
 21. novembar – Chu Yuanmeng, kineska biatlonka

 Decembar 
 14. decembar – Zhu Zhenyu, kineski olimpijski biatlonac
 24. decembar – Darcie Morton, australijska biatlonka

 Umrli 
 Datum nepoznat – Vladimir Srebrov, bosanskohercegovački i srbijanski pjesnik, književnik i političar

 Januar
 12. januar - Milan Jeličanin, bosanskohercegovački kompozitor i dirigent
 14. januar – Aldo van Eyck, nizozemski arhitekt
 28. januar – Josip Antolović, narodni heroj Jugoslavije

 Februar 
 7. februar – Hussein I, jordanski kralj (1951–99.)
 13. februar – Kåre Hovda, norveški biatlonac
 20. februar – Sarah Kane, britanska dramatičarka i režiserka
 25. februar – Glenn Seaborg, američki hemičar, dobitnik Nobelove nagrade 1951.

 Mart 
 2. mart – Dusty Springfield, britanska pjevačica
 7. mart – Stanley Kubrick, američki filmski režiser
 16. mart – Lazo Materić, bosanskohercegovački političar i 21. gradonačelnik Sarajeva
 19. mart – Vicko Antić, narodni heroj Jugoslavije.

 April 
 Maj 
 Juni 
 Juli 
 2. juli – Mario Puzo, američki pisac
 6. juli – Joaquín Rodrigo, španski kompozitor
 16. juli – André Martinet, francuski lingvist
 26. juli – Trygve Haavelmo, norveški ekonomist, dobitnik Nobelove nagrade 1989.
 29. juli – Anatolij Solovjanjenko, sovjetski i ukrajinski tenor

 August 
 1. august – Paris Pişmiş, armensko-meksička astronomkinja
 13. august – Jaime Garzón, kolumbijski novinar

 Septembar 
 14. septembar – Charles Crichton, britanski filmski režiser

 Oktobar 
 6. oktobar – Amália Rodrigues, portugalska pjevačica tradicionalne muzike fado i glumica
 12. oktobar – Wilt Chamberlain, američki košarkaš
 14. oktobar – Julius Nyerere, predsjednik Tanzanije

 Novembar 
 Decembar 
 10. decembar – Franjo Tuđman, hrvatski političar i predsjednik
 11. decembar – Boris Nilević (1947–1999), bosanskohercegovački historičar
 12. decembar – Joseph Heller, američki pisac

 Nobelove nagrade 
 Fizika
 Gerardus 't Hooft, Nizozemska
 Martinus Veltman, Nizozemska
 Hemija
 Ahmed Zewail, Egipat / SAD
 Fiziologija ili medicina
 Günter Blobel, SAD
 Književnost
 Günter Grass, Njemačka
 Mir
 Ljekari bez granica
 Ekonomija
 Robert Mundell, Kanada

 Reference